Diari Oficial de la Generalitat Valenciana


Sumari del DOGV 7792, del 27-05-2016 (2016/3847)

RESOLUCIÓ de 13 de maig de 2016, de les direccions generals de política educativa i de centres i personal docent, per la qual s'autoritzen nous batxillerats en règim nocturn
-----------------------------------------------------------------------------------------------------------------------------------------------------------------------------

### Dades del document

Número de DOGV
:   7792

Data del DOGV
:   27-05-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/3847


Data del document
:   13-05-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 13 de maig de 2016, de les direccions generals de política educativa i de centres i personal docent, per la qual s'autoritzen nous batxillerats en règim nocturn [2016/3847]  
L'Orde de 19 de juny de 2009, de la Conselleria d'Educació, regula l'organització i el funcionament del Batxillerat diürn, nocturn i a distància a la Comunitat Valenciana (DOCV 6046, 30.06.2009). Concretament, en el seu capítol II, s'estableix que podran impartir Batxillerat en règim nocturn els centres que siguen expressament autoritzats per a això per la direcció general competent en matèria d'ordenació i centres docents de la Conselleria d'Educació, amb la sol·licitud prèvia de la direcció del centre públic o del titular del centre privat.  
  
D'acord amb això, una vegada rebudes les sol·licituds dels centres docents a l'objecte d'incorporar l'autorització al règim nocturn, a partir del curs 2016-2017, de determinats batxillerats que ja imparteixen en règim presencial, vistos, a més, els informes emesos per les corresponents Inspeccions Territorials d'Educació i, analitzada la suficiència de l'alumnat potencialment afavorit pel règim nocturn que es demana, en virtut i ús de les competències i atribucions conferides pel Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport (DOCV 7620, 22.09.2015), es resol:  
  
  
Primer  
Autoritzar els centres docents que s'indiquen en l'annex per a impartir en règim nocturn els ensenyaments de Batxillerat que s'indiquen en cada cas. Aquests ensenyaments queden incorporats als batxillerats ja autoritzats en règim nocturn a la xarxa de centres docents de la Comunitat Valenciana.  
  
Segon  
La Direcció Territorial competent supervisarà que els centres docents, en ús de la seua autonomia d'organització i de gestió, organitzen l'efectiva impartició dels ensenyaments que s'indiquen a l'annex d'acord amb les unitats d'escolarització que s'autoritzen a l'efecte en cada curs escolar.  
  
Tercer  
El que s'estableix en aquesta Resolució s'inscriurà en el Registre de Centres Docents No Universitaris de la Comunitat Valenciana  
  
Quart  
Aquesta disposició entrarà en vigor el dia de la seua publicació en el Diari Oficial de la Comunitat Valenciana, no obstant això, els seus efectes s'entendran referits a partir de l'inici dels processos d'escolarització del curs escolar 2016-2017  
  
Contra la present resolució, que no posa fi a la via administrativa, podrà interposar-se recurs d'alçada davant de la Secretaria Autonòmica d'Educació i Investigació en el termini d'un mes a partir de l'endemà de la seua publicació en el Diari Oficial de la Comunitat Valenciana, d'acord amb el que estableixen els articles 114.1 i 115.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tot això sense perjuí que puga exercitar-se qualsevol altre recurs que es crega oportú.  
  
València, 13 de maig de 2016.- El director general de Política Educativa: Jaume Fullana Mestre. El director general de Centres i Personal Docent: Joaquín Carrión Candel.